14 “Kange mulukushe michima yenu ne.+ Mwitabilai Lesa;+ ngitabilai ne amiwa.2 Mu nzubo ya Batata muji mapunzha a kwikalamo avula. Umvwe kechi kyajinga bino ne, inge nemubuula, bino mbena kuya na kwimunengezhezha mpunzha.+3 Kabiji umvwe naya ne kwimunengezhezha mpunzha, nkabwela jibiji ne kwimutambula, kuba’mba akwa ko nkekala, ne anweba mukekale konka.+4 Kabiji mbena kuya, anweba mwijiyuka jishinda.”5 Tomase+ wamushikishe’mba: “Nkambo, kechi twayuka ko mubena kuya ne. Twakonsha kuyuka byepi jishinda?”6 Yesu wamukumbwile’mba: “Amiwa yami jishinda+ ne bukine+ ne bumi.+ Kafwako wiya kwi Batata ne, poso wapichila mwi amiwa.+7 Umvwe mwangyuka amiwa, inge mwayukile ne Batata; kufuma lonka luno mwibayuka kabiji mwibamona.”+8 Filipa wamwambijile’mba: “Nkambo, tumweshai Bashenu, ne atweba kisakwituwaina.”9 Yesu wamushikishe’mba: “Nabanda nenu, obewa Filipa ukyangye kungyuka nyi? Awa wammona, wamona ne Batata.+ Pano washikisha byepi amba, ‘Tumweshai Bashenu’?10 Nanchi kechi waitabila’mba amiwa nji ne Batata, ne Batata baji ne amiwa nenyi?+ Bintu byo ñamba kwi anweba, kechi ñamba byambo byami ami mwine ne,+ bino Batata baji ne amiwa bo bena kwingila mingilo yabo.11 Ngitabilai’mba amiwa nji ne Batata ne abo baji ne amiwa; nangwa itabilai na mambo a mingilo yo nauba.+12 Kinetu nemwambila namba, yense wangitabila, naye ukengila mingilo yo ñingilapo; kabiji ukengila mingilo yakila ino,+ mambo amiwa mbena kuya kwi Batata.+13 Kabiji kyonse kyo mukalomba mu jizhina jami, nkekyuba, kuba’mba Batata batumbijikilwe mu Mwana.+14 Umvwe mwalomba kintu mu jizhina jami, nkekyuba.15 “Umvwe mwantemwa, mukalama mikambizho yami.+16 kabiji nkalomba Batata ne abo bakemupa nkwasho* mukwabo ukekala ne anweba myaka yonse,+17 ko kuba’mba mupashi wa bukine,+ ye babula kutambula ba pano pa ntanda, mambo kechi bamumona nangwa kumuyuka ne.+ Anweba mwamuyuka mambo waikala mwi anweba kabiji uji mwi anweba.18 Kechi nkemusha na bulanda* ne. Nkeya ko muji.+19 Kwashalatu kakimye kacheche ba pano pa ntanda kechi bakammonapo jibiji ne, pakuba anweba mukammona,+ mambo nji na bumi ne anweba mukekala na bumi.20 Pa joja juba mukayuka’mba nji ne Batata, ne anweba muji ne amiwa ne amiwa nji nenu.+21 Yense umvwa mikambizho yami ne kwiilama, ye wantemwa. Kabiji yense wantemwa bakamutemwa kwi Batata, ne amiwa nkamutemwa kabiji nkesolola amiwa mwine patoka kwi aye.”22 Yudasa+ mukwabo, kechi Isakaliota ne, wamushikishe’mba: “Nkambo, mambo ka o mubena kukebela kwisolola patoka kwi atweba bino kechi ku ba pano pa ntanda ne?”23 Yesu wamukumbwile’mba: “Umvwe muntu wantemwa, ukalama byambo byami,+ ne Batata bakamutemwa, kabiji tukeya kwi aye ne kwikala nanji.+24 Yense wabula kuntemwa kechi ulama byambo byami ne. Kabiji byambo byo mubena kumvwa kechi byami ne, bya Batata bantumine.+25 “Bino bintu nemwambila byo nkiji nenu.26 Pakuba nkwasho, mupashi wazhila ye bakatuma Batata mu jizhina jami, ukemufunjisha bintu byonse ne kwimuvululamo bintu byonse byo nemubuujile.+27 Nemushila mutende; nemupa mutende wami.+ Kechi namupana kwi anweba byonka ba pano pa ntanda byo bamupana ne. Kange mulukushe michima yenu nangwa kupopomenwa na mambo a moyo ne.28 Mwaumvwine byo nemwambijile’mba, ‘Mbena kuya kabiji nkabwela ko muji.’ Umvwe mwantemwa, sekelai kuba’mba mbena kuya kwi Batata, mambo Batata bankila.+29 Pano nemwambila saka kikyangye kumweka kino, pa kuba’mba muketabile umvwe kyamweka.+30 Amiwa kechi nsakwamba nenu byavula ne, mambo mfumu wa pano pa ntanda+ ubena kwiya, kabiji aye kechi uji na luusa pe amiwa ne.+31 Bino pa kuba’mba ba pano pa ntanda bayuke’mba natemwa Batata, mbena kuba byonka byankambizhe Batata.+ Imanai, twayai tufumeko kuno.
bem_Latn